Za pora dni bydymy swiyntowac Wszystkich Swiyntych – swiynto tych, kerzy odeszli z tego swiata, ale kerych pamiyntomy i wspominomy.
Jak kozdego roku przed tym swiyntym pojada na kerchow, coby narychtowac grob mojich Ojcow i Brata Pyjtra, wypucowac pomnik i platy kamiynne, pozbiyrac liscie i zolyndzie, kere slecialy z dymbu, co rosnie zarozki wele grobu, postrojic zielonym, no i posadzic erika.
We same swiynto jadymy zas na kerchow, coby poswiycic znicze, postawic swiyze kwiotki, nojcznscij chyzantymy, i powspominac wszystkich Bliskich.
Jak tak stoja przi grobie mojich Ojcow i Pyjtra, to zawiyrom oczy i widza…jak jeszcze bolach malo, Mama pomywo talyrze i gorki po obiedzie a Papa siodo przi stole, nabijo fajfka tabakom, kero som suszol i takom ekstra maszynkom posiekol, a potym zapolo sztrachecla i jom podpolo we fajfce. Czuja tyn smrod, kery sie rozlazi po colkij kuchni…
Abo widza Pyjtra, jak rozklodo na dylowce mokre obrozki, swiyzo wywolane, a Mama lazi miyndzy niymi jak w jakim labiryncie, dowo pozor, coby kerego niy nadepnonc.
Czuja, jak piyknie wonio krizbaum, kery do kupy z Pyjtrym strojymy we wilijo, czuja tyz zapachy, kere dolatujom z kuchnie, kaj Mama rychtuje wieczerzo …
Otwiyrom oczy i…widza zamazane miana od Mamy, Papy i Pyjtra na pomniku…zamazane od placzkow, kere lecom mi po licach i slatujom na kamiynne grobowe platy obstrojone astami choiny. Lecom placzki, lecom bez ograniczynia…Mamo, Tato, jak jo Wom przaja! Jak mie jest tesno za Wami! Pyjtliczku Braciszku, jak mi Ciebie brakuje!
Wiym, ze jest Wom dobrze tam, u Pana Boga, juz niy musicie ciyrpiec i nic Wos niy boli…to jest pocieszynie. Mamo i Tato, tukej, na ziymi byliscie razym 52 lata, terozki bydziecie do kupy na wieki…dolonczajom do Wos Wasze dzieci, wnuki…tak, jak Wy dolonczyliscie do swojich Przodkow…
Pomalu robi sie cima.
Wyciyrom taszyntuchym oczy i lica, kere szczypiom od wiatru i placzkow, zapolom znicze i stawiom na placie miyndzy astami swiyrka. Zapolom jeszcze jedyn znicz za tych mojich Bliskich, do kerych na groby niy moga pojechac. Czimia go w rynce i glosno wypowiadom Jejich miana… dugo to trwo… potym go stowiom w pojszczodku na grobie…jeszcze krotko modlitwa i…jadymy poswiycic na inksze kerchowy, odwiedzic groby od mojich nojblizszych…
Barbara Matusiewicz
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn sot_Latn